# lav4e РЕПУБЛИКА БЪЛГАРИЯ

#  Министерство на земеделието, храните и горите

#  Областна дирекция “Земеделие” - Хасково

**З А П О В Е Д**

**№ РД-09-635**

**Хасково, 12.12.2018 г.**

 На основание чл.3, ал.4 от Устройствения правилник на Областните дирекции „Земеделие” (обн. ДВ. бр.7 от 26.01.2010г.), чл.27, ал.8 от Закона за собствеността и ползването на земеделски земи /ЗСПЗЗ/, чл.56з, ал.1 от Правилника за прилагане на Закона за собствеността и ползването на земеделските земи /ППЗСПЗЗ/, заповед № РД 46-281/ 15.06.2018 год. на Министъра на земеделието, храните и горите и писма с изх. №№ АО-1918/ 30.01.2018 год., 66-3753/ 26.03.2018 год., АО-857/ 12.06.2018 год. и 66-4831/ 12.06.2018 год. на Министерство на земеделието, храните и горите, във връзка с изразено съгласие за започване на тръжна процедура за продажба на имоти частна държавна собственост, незаети със сгради и съоръжения, бивша собственост на заличени организации по § 12 от ПЗР на ЗСПЗЗ, негодни за земеделско ползване и неподлежащи на възстановяване, протокол от 22.08.2018 год. на комисия назначена със заповед № РД-09-350/ 20.08.2018 год. на Директора на ОД „Земеделие“ – Хасково

**Н А Р Е Ж Д А М :**

 **1. Откривам процедура** **за провеждането на общ търг** с тайно наддаване за придобиване право на собственост по реда на чл. 27, ал. 8 от ЗСПЗЗ на недвижими имоти - частна държавна собственост на територията на област Хасково, както следва:

|  |  |  |  |  |  |
| --- | --- | --- | --- | --- | --- |
| № | Стопански двор,землище, община | № на имот | площ наимота |  начална тръжна цена /лева/ | депозит  /лева/ |
| 1. | Стопански дворгр. Харманли,общ. Харманли | ПИ 77181.6.37по КККР на гр. Харманли | 1042,00кв.м. |  22 437,00 |  2 243,70 |
| 2. | Стопански дворгр. Харманли,общ. Харманли | ПИ 77181.6.42по КККР на гр. Харманли | 2151,00 кв. м.  | 53 237,00 | 5 323,70 |
| 3. | Стопански дворгр. Меричлери,общ. Димитровград | УПИ XI,кв.10 поПУП – ПРЗ на гр. Меричлери | 3860,25 кв. м. | 16 680,00 | 1 668,00 |
| 4. | Стопански дворс. Генераловообщ. Свиленград | УПИ IV,кв.35 поплана на с. Генералово | 1202,00 кв. м. | 14 424,00 | 1 442,40 |
| 5. | Стопански дворс. Генераловообщ. Свиленград | УПИ V,кв.35 поплана на с. Генералово | 1229,00 кв. м. | 14 748,00 | 1 474,80 |
| 6. | Стопански дворс. Генераловообщ. Свиленград | УПИ VI,кв.35 поплана на с. Генералово | 1089,00 кв. м. | 13 068,00 | 1 306,80 |
| 7. | Стопански дворс. Капитан Андреевообщ. Свиленград | ПИ 36110.501.5201по КККР на с.Капитан Андреево | 2133,00 кв. м. | 25 596,00 | 2 559,60 |
| 8. | Стопански дворс. Капитан Андреевообщ. Свиленград | ПИ 36110.501.5202по КККР на с.Капитан Андреево | 2176,00 кв. м. | 26 112,00 | 2 611,20 |
| 9. | Стопански дворс. Капитан Андреевообщ. Свиленград | ПИ 36110.501.5203по КККР на с.Капитан Андреево | 2262,00 кв. м. | 27 144,00 | 2 714,40 |
| 10. | Стопански дворс. Капитан Андреевообщ. Свиленград | ПИ 36110.501.5204по КККР на с.Капитан Андреево | 1788,00 кв. м. | 21 456,00 | 2 145,60 |
| 11. | Стопански дворс. Капитан Андреевообщ. Свиленград | ПИ 36110.501.5205по КККР на с.Капитан Андреево | 2238,00 кв. м. | 26 856,00 | 2 685,60 |

 **2. Условия за участие:** Право на участие в търга имат физически лица, еднолични търговци и юридически лица, регистрирани по Търговския закон.

 **3. Начална тръжна цена и размер на депозита за участие в търга:** Началната тръжна цена на имотите е определена по реда на чл. 56ж, ал.2 и ал.3 от ППЗСПЗЗ. **Депозитът** **за участие е 10% от началната тръжна** **цена**, върху него не се начислява лихва и не подлежи на връщане при отказ от сключване на договор. Банковото бордеро за внесения депозит се представя заедно с документите за участие в търга /оригинал/. Депозитът се внася по сметка на Областна дирекция „Земеделие” – Хасково:

 **IBAN BG 45 CECB 979033 B 3 819100**

 **BIC на ЦКБ АД - клон Хасково CECBBGSF**

Плащанията да се извършват в български лева, по банков път. Основания за плащане: депозит за участие в търг.

 **4. Място и срок за получаване на заявления за участие в търга:** Заявления за участие в търга се получават на ръка в сградата на Областна дирекция „Земеделие” - Хасково, пл. „Свобода” № 5, ет. 3 стая 80, всеки работен ден от 930 часа до 1700 часа, **в срок 30 /тридесет/ календарни дни** считано от публикацията на заповедта в местен ежедневник – **до 14.01.2019 год. включително** или могат да бъдат изтеглени от официалния сайт на ОД „Земеделие” – Хасково - **http://www.mzh.government.bg/ODZ-Haskovo/bg/Home.aspx**;

 **5. Място и срок за подаване на документите за участие в търга:** Документите за участие в търга се подават в сградата на Областна дирекция „Земеделие” - Хасково, пл. „Свобода” № 5, ет. 3 стая 80, всеки работен ден от 930 часа до 1700 часа, **в срок 30 /тридесет/ календарни дни** считано от публикацията на заповедта в местен ежедневник - **до 14.01.2019 год. включително.**

 **6. Подаване на документите за участие в търга:** Заявителите или упълномощеното от тях лице, писмено с нотариална заверка на подписа, подават в Областна дирекция „Земеделие” – Хасково заявление по образец, утвърден от Министъра на земеделието, храните и горите. При подаване на заявлението се представя документ за самоличност на заявителя или упълномощеното лице. В заявлението се посочват: **местонахождението, номерът и площта на имота, предлаганата цена в левове за имота /цяло число/, изписана с цифри и словом, която не може да бъде по-ниска от началната тръжна цена.** За всеки имот се подава отделно заявление.

Към заявлението се прилагат:копие от документа за съдебна регистрация или Единен идентификационен код по БУЛСТАТ; нотариално заверено пълномощно, когато документите се подават от упълномощено лице; платежен документ за внесен депозит /оригинал/ за **всеки отделен имот,** когато плащането не е извършено по електронен път.

 Заявленията за участие в търга да са запечатани, адресирани до ОД „Земеделие” – Хасково с указание „за участие в търг” и да се регистрират с входящ номер и дата в регистъра. Заявление, представено в незапечатан плик, след срока по чл.56з, ал.6 от ППЗСПЗЗ или не отговарящо на изискванията на чл.56к от ППЗСПЗЗ е недействително.

Търгът се провежда само в случай, че **поне двама** кандидати са подали заявление за участие.

 **7.** Директорът на Областна дирекция „Земеделие” - Хасково в 3 /три/ дневен срок след изтичане на крайния срок за подаване на заявления за участие в търга, назначава със заповед тръжна комисия. В 7/седем/ дневен срок тръжната комисия разглежда заявленията, класира предложенията и определя спечелилия търга кандидат за всеки имот. За резултатите от търга се съставя протокол съгласно чл. 56м от ППЗСПЗЗ. Когато няколко участници са предложили една и съща цена за имот, между тях се провежда търг с явно наддаване, като стъпката за наддаване е в размер на 100 /сто/ лева. Търгът се счита за спечелен от участника предложил най-висока цена за имота.

 След влизането в сила на заповедта за класиране на кандидатите, в случай, че лицето спечелило търга не внесе цената, режийните разноски, дължимите данъци, такси и разходите по чл.56ш, ал.1 от ППЗСПЗЗ, се уведомява класирания на второ място кандидат.

 Лицата, които придобиват имотите по реда на чл.27, ал.8 от ЗСПЗЗ заплащат разходите съгласно чл.56ш, ал.1 от ППЗСПЗЗ. За имотите в регулация, съгласно чл.45, ал.5, т.1 от ЗДДС се дължи данък добавена стойност върху продажната цена.

 Договорът подлежи на вписване в службата по вписванията за сметка на купувача.

 **8.Условия за възстановяване на депозита:** Внесеният от участниците, които не са спечелили търга депозит, се възстановява след сключване на договора за покупко-продажба и внасяне на продажната цена от купувача по сметка на **МЗХ в БНБ-ЦУ гр.София,**

**IBAN: BG 97 BNBG 9661 3000 1500 01**

**BIC: BNBGBGSD**

 **9. Място за обявяване на протоколите от търга:** Протоколите се обявяват на информационното табло на Областна дирекция „Земеделие” – Хасково, пл. „Свобода” № 5, ет. 3 и се публикуват на интернет страницата на дирекцията **http://www.mzh.government.bg/ODZ-Haskovo/bg/Home.aspx**;

 Настоящата заповед следва да се публикува на интернет страницата на Областна дирекция „Земеделие” - Хасково, на страницата на Министерство на земеделието, храните и горите и поне в един местен вестник най-малко 30 /тридесет/ дни преди крайния срок за подаване на заявленията за участие. Заповедта следва да се постави в 3 /три/ дневен срок от издаването й на видно място в ОД „Земеделие” - Хасково, в Общинската служба по земеделие, в общината и кметството на населеното място по местонахождение на имота.

**ВЕНЕЛИН АСЕНОВ /П/**

*Директор на ОД „Земеделие” -Хасково*